Diari Oficial de la Generalitat Valenciana


Sumari del DOGV 9217, del 17-11-2021 (2021/11444)

RESOLUCIÓ de 16 de novembre de 2021, del director de l'Institut Valencià de Cultura, per la qual es convoca el procés de cobertura interna per a la provisió, per lliure designació, del lloc de subdirector o subdirectora general de gestió, de l'Institut Valencià de Cultura, grup A.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9217

Data del DOGV
:   17-11-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/11837


Data del document
:   16-11-2021

Organisme emissor
:   Institut Valencià de Cultura

Tipus de document
:   Resolució

Descriptors 

:   * concurs administratiu

RESOLUCIÓ de 16 de novembre de 2021, del director de l'Institut Valencià de Cultura, per la qual es convoca el procés de cobertura interna per a la provisió, per lliure designació, del lloc de subdirector o subdirectora general de gestió, de l'Institut Valencià de Cultura, grup A. [2021/11809]  
L'Institut Valencià de Cultura (IVC) és una entitat de dret públic constituïda de conformitat amb l'article 11 del Decret llei 7/2012, de 19 d'octubre, de mesures de reestructuració i racionalització del sector públic empresarial i fundacional de la Generalitat, amb personalitat jurídica, patrimoni propi, recursos i plena capacitat d'obrar per a la realització dels seus fins de desenvolupament de la política de la Generalitat en l'àmbit de la cultura, art i oci en general, i de les arts escèniques, de la música, la cinematografia, així com en relació amb les activitats de conservació i restauració del patrimoni, de foment d'unitats artístiques estables i de gestió d'espais culturals, de conformitat amb l'article 50 de la Llei 6/1993, de 31 de desembre, de pressupostos de la Generalitat per a 1994, en la seua redacció donada per la disposició final primera de la Llei 1/2018, de 9 de febrer, de la Generalitat, reguladora de l'Institut Valencià d'Art Modern (IVAM). Mitjançant Resolució de 27 de desembre de 2019 (DOGV 8708, 31.12.2009) s'aprova la relació de llocs de treball de l'entitat, en la qual s'inclou el lloc número 3, Subdirecció General de Gestió, la forma de provisió de la qual és lliure designació. En el marc del desenvolupament i compliment dels objectius que li són propis, l'IVC necessita cobrir la Subdirecció General de Gestió, mitjançant la seua provisió interna.  
  
Al referit lloc li resulta d'aplicació el II Conveni col·lectiu del personal laboral al servei de l'administració autonòmica, devent el procediment selectiu adequar-se als principis d'igualtat, mèrit, capacitat i publicitat. Igualment li serà aplicable el que es disposa en el text refós de l'Estatut Bàsic de l'Empleat públic, i en cas de defecte o llacuna, s'aplicarà de manera supletòria la Llei 4/2021, de 16 d'abril, de la Generalitat, de la funció pública valenciana.  
  
D'una altra part, el Reglament d'organització i funcionament de l'Institut Valencià de Cultura, aprovat per Decret 5/2013, de 4 de gener del Consell, estableix en l'apartat g de l'article 6, que li correspon al Consell de Direcció, l'aprovació de les bases que han de regir la convocatòria, d'aquesta manera, de conformitat amb l'acord adoptat pel Consell de Direcció en sessió de 10 de novembre de 2021, s'acorda:  
  
  
Primer. Convocatòria  
Convocar per a la seua provisió pel sistema de lliure designació el lloc de treball número 3, subdirector/a general de Gestió.  
  
Segon. Bases  
Es publiquen les bases que regiran la present convocatòria i que figuren en l'annex  
  
Contra la present resolució, que posa fi a la via administrativa, l'interessat podrà interposar directament, en el termini de dos mesos, demanda laboral davant del Jutjat social de la ciutat de València, segons el que es disposa en l'article 69 de la Llei 36/2011, de 10 d'octubre, reguladora de la jurisdicció social, en la seua redacció donada per la disposició final 3a de la Llei 39/2015, d'1 d'octubre, del procediment administratiu comú de les administracions públiques.  
  
València, 16 de novembre 2021.- El director general de l'Institut Valencià de Cultura: Abelardo Guarinos Viñoles.  
  
  
  
  
  
  
  
ANNEX I  
  
Primera. Lloc de treball convocat  
Número de lloc i denominació: 3, subdirector/a general de Gestió.  
  
Organisme: Institut Valencià de Cultura,IVC.  
Localitat lloc: València.  
Naturalesa: laboral.  
Grup: A.  
Complement de destí: nivell 30.  
Complement específic: E050.  
Forma de provisió: lliure designació.  
  
Funcions:  
a) La gestió administrativa de les direccions adjuntes, subdireccions generals, delegacions territorials i unitats administratives de l'entitat.  
  
b) Assistir en la planificació i dur a terme la realització del seguiment de la gestió econòmica-pressupostària de l'entitat.  
c) Dur a terme l'execució de gestió administrativa de l'entitat.  
d) El seguiment i supervisió dels expedients de contractació administrativa.  
e) Impulsar la planificació, així com la gestió dels assumptes de personal de l'entitat.  
f) Supervisar la comptabilitat pressupostària.  
g) Revisar i verificar els comptes anuals.  
h) Tramitar les propostes de disposicions normatives i convenis que afecten l'entitat.  
i) Executar tots els aspectes relatius a la legislació de prevenció de riscos laborals.  
j) Representar l'entitat en les seues relacions amb els representants legals dels treballadors.  
k) Coordinar els projectes europeus de formació, difusió i recerca i desenvolupament I+D.  
l) Qualsevol altra que li siga encomanada per la Direcció General o pel Consell de Direcció de l'Entitat.  
  
Segona. Requisits de participació  
Podrà participar en aquesta convocatòria el personal laboral fix del grup A (amb llicenciatura en dret o/i economia o/i administració o/i direcció d'empresa o títol de grau universitari que li habilite per a exercir les funcions del lloc) de l'Institut Valencià de Cultura. Serà requisit per a participar una antiguitat de tres anys, com a mínim, com a personal laboral fix en llocs del mateix grup o subgrup professional, d'acord amb l'article 115.4 de la LFPV.  
Els requisits de participació hauran de reunir-se en la data de finalització del termini de presentació de sol·licituds i mantindre's fins a la presa de possessió.  
  
Tercera. Criteris d'adjudicació  
A) Els criteris objectius i raonats d'interés general que es consideren prioritaris per a decidir l'adjudicació del lloc de treball convocat són els següents:  
- Coneixements: coneixement i formació en matèria de direcció de gestió administrativa, valorable entre altres, pel seu full de serveis, currículum, cursos específics o qualsevol altra forma d'acreditació d'aquests.  
- Experiència: experiència professional acreditada en l'àmbit de la gestió administrativa, en llocs que comporten la coordinació, control i impuls del funcionament d'unitats administratives dependents, així com la supervisió de l'execució de projectes i objectius d'aquestes, la planificació i realització del seguiment de la gestió econòmica-pressupostària de l'entitat, l'execució de gestió administrativa d'entitats i, en concret, en el seguiment i supervisió dels expedients de contractació administrativa, en la gestió dels assumptes de personal de l'entitat, en la supervisió de la comptabilitat pressupostària i comptes anuals.  
  
- Habilitats: habilitats directives acreditades per l'exercici de llocs d'especial responsabilitat, prefectures de servei i/o subdireccions generals.  
B) Les raons i circumstàncies per les quals, en el seu cas, es declararà desert el procediment i vacant el lloc, són les següents:  
- Que no es presenten sol·licituds de participació o que el personal laboral fix sol·licitant no complisca els requisits del lloc, o els requisits de la convocatòria establits en la base primera d'aquesta resolució.  
  
- Que el personal laboral fix sol·licitant, una vegada admesa la seua sol·licitud de participació, no complisca els criteris objectius d'interés general per al lloc, d'acord amb la base tercera, apartat A) d'aquesta resolució. Aquesta circumstància serà apreciada per l'òrgan competent per a resoldre la convocatòria.  
  
Quarta. Remoció i cessament  
El cessament d'aquest lloc obtingut pel procediment de lliure designació tindrà caràcter discrecional.  
  
Cinquena. Sol·licituds de participació  
La sol·licitud, acompanyada d'un historial professional de competències i capacitats i de la documentació acreditativa del compliment dels requisits i dels mèrits valorables -llevat que consten anotats en el Registre de Personal de l'entitat-, es presentarà en el del registre electrònic de l'Institut Valencià de Cultura per via telemàtica, mitjançant l'aplicació accessible des de la següent URL: http://ivc.gva.es/ havent de disposar de qualsevol dels certificats o signatures electròniques que admet aquesta aplicació (seu electrònica).  
El termini de presentació serà, en tot cas, de deu dies hàbils comptats des de l'endemà de la publicació d'aquesta convocatòria en el Diari Oficial de la Generalitat Valenciana.  
  
Sisena. Comprovació del compliment dels requisits de participació  
  
L'entitat, a través del departament de Personal, comprovarà el compliment dels requisits dels participants i, si escau, requerirà a les persones interessades perquè realitzen les esmenes que procedisquen. Una vegada realitzats els tràmits anteriors, el Departament de Personal de l'IVC emetrà informe preceptiu i vinculant en relació amb les sol·licituds que complisquen els requisits i ho remetrà a la direcció general de l'IVC per a la seua resolució.  
  
Setena. Resolució de la convocatòria  
El director general de l'entitat resoldrà, de conformitat amb el que s'estableix en l'article 115, apartats 1 i 7 de la LFPV, bé la seua adjudicació a la persona que considere més idònia per a l'acompliment de cada lloc de treball, bé que es declare desert. La resolució haurà d'expressar l'exposició circumstanciada i justificada dels mèrits que segons la convocatòria han sigut considerats prioritaris per a elegir a una persona candidata sobre les altres aspirants amb referència expressa dels coneixements, experiència, habilitats o aptituds determinants d'aquella. Si la resolució declara deserta la convocatòria, indicarà expressament les raons o circumstàncies que la motiven, d'acord amb la base tercera apartat B).  
A la vista de les sol·licituds presentades i de les normes que regeixen la present convocatòria, es procedirà a formular proposta d'adjudicació. Aquesta resolució haurà d'indicar expressament la data en què haurà d'efectuar-se la presa de possessió.  
Conclòs el procés el candidat seleccionat serà contractat.  
  
Huitena. Termini de resolució  
La present convocatòria es resoldrà en un termini no superior a un mes, comptats des de l'endemà a la data de finalització del termini de presentació de sol·licituds.